Getaway Bush is 'n selfsorgvakansiehuis in 'n natuurreservaat, Marlothpark, en grens aan die Krugerwildtuin. Diere soos koedoe, sebra, wildebees, kameelperde, impala en vele meer loop vrylik rond tussen die huise.
Dié huis beskik oor 3 slaapkamers en is ideaal vir 4 volwassenes en 2 kinders. Die hoofslaapkamer het 'n koninggrootte-bed en 'n en suite-badkamer met 'n bad en 'n stort. Die tweede slaapkamer het 2 enkelbeddens en 'n en suite-badkamer met 'ns tort. Die derde slaapkamer het 2 enkelbeddens en ideaal vir kinders. Elke kamer het lugversorging, plafonwaaiers en groot venster om wild te gewaar.
Die huis het 'n oopplan-…
Die huis het 'n oopplan-sitarea, -eetarea en -kombuis. Die kombuis het 'n yskas, diepvrieskas, stoof, elektriese warmwatersilinder, mikrogolf, broodrooster, breekware en eetgerei. 'n 36''-TV met volledige DStv word voorsien. Gratis WiFi is beskikbaar. Linne en handdoeke, vadoeke, skottelgoedseep en skoonmaakmiddels word voorsien. Die huis word 3 keer per week skoongemaak, op Maande, Woensdae en Vrydae. Gaste kan reëlings tref indien ekstra skoonmaak vereis word.
Gaste kan afkoel onder die buitestort of in die plonspoel en het toegang tot die boma en gasbraai buite waar jy die geluide van leeus, hiënas en renosters kan hoor. Daar is 'n oorvloed voëllewe, veral in die wintermaande. Gaste kan 10 km ver langs die heining in Marlothpark ry of stap waar die Groot 5 gereeld te sien is en krokodille in die rivier lê.
Daar is ook 'n addisionele kothuis beskikbaar teen 'n ekstra koste met slaapplek vir 4 gaste. Gaste kan navraag doen oor die kothuis indien hulle meer gaste wil saambring. Indien gaste nie die kothuis bespreek nie, bly die kothuis leeg gedurende die tydperk van verblyf.